Greek Legal Document

Category: 114

Content:
109. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 320 της 24/25 Αυγ. 1993 (ΦΕΚ Α΄ 138) Αξιολόγηση του έργου των εκπαιδευτικών και του εκπαιδευτικού έργου στην πρωτοβάθμια και δευτεροβάθμια εκπαίδευση  Έχοντας υπόψη: 1.Τις διατάξεις του άρθρ. 1 του Νόμ. 1304/82 (ΦΕΚ 144/Α) «Για την επιστημονική-παιδαγωγική καθοδήγηση και τη διοίκηση στη Γενική και στη Μέση Τεχνική-Επαγγελματική Εκπαίδευση και άλλες διατάξεις». 2.Τις διατάξεις του άρθρ. 6 παρ. 6 του Νόμ. 2043/92 (ΦΕΚ 79/Α) «Εποπτεία και Διοίκηση της Πρωτοβάθμιας και Δευτεροβάθμιας Εκπαίδευσης και άλλες διατάξεις», με τις οποίες αντικαταστάθηκε το άρθρ. 11 παρ. 1 περ. Δ του Νόμ. 1566/85 (ΦΕΚ 167/Α) «Δομή και λειτουργία της Πρωτοβάθμιας και Δευτεροβάθμιας εκπαίδευσης και άλλες διατάξεις». 3.Την 1/92 γνωμοδότηση του Παιδαγωγικού Ινστιτούτου. 4.Το γεγονός ότι από τις διατάξεις του παρόντος δεν προκαλείται δαπάνη σε βάρος του προϋπολογισμού (άρθρ. 29Α του Νόμ. 1558/85, όπως αυτό προσετέθη με το άρθρ. 27 του Νόμ. 2081/92) 5.Την 601/93 γνωμοδότηση του Συμβουλίου της Επικρατείας, με πρόταση του Υπουργού Εθνικής Παιδείας και Θρησκευμάτων, αποφασίζουμε: ΕΝΝΟΙΑ ΚΑΙ ΣΚΟΠΟΣ ΤΗΣ ΑΞΙΟΛΟΓΗΣΗΣ  ΤΟΥ ΕΚΠΑΙΔΕΥΤΙΚΟΥ ΕΡΓΟΥ Άρθρ.1.-1.Με τον όρο αξιολόγηση του εκπαιδευτικού έργου νοείται η εκτίμηση της απόδοσης της παρεχόμενης εκπαίδευσης γενικά. Κατά την αξιολόγηση εκτιμάται το έργο κάθε εκπαιδευτικού χωριστά, το έργο της σχολικής μονάδας συνολικά καθώς και η απόδοση του εκπαιδευτικού συστήματος σε περιφερειακό και εθνικό επίπεδο. (Μετά τη σελ. 162,14(α) Σελ. 162,15 Τεύχος 1225-Σελ. 67 Εκπαιδευτικοί Λειτουργοί εν γένει 32.Β.β.108-109 2.Σκοπός της αξιολόγησης είναι η διαρκής βελτίωση της παρεχόμενης εκπαίδευσης. Για την επίτευξη του σκοπού αναλύονται τα αποτελέσματα του εκπαιδευτικού έργου, προσδιορίζονται τυχόν αποκλίσεις από τους επιδιωκόμενους στόχους και αναζητούνται τα αίτια, ώστε να γίνονται οι απαραίτητες διορθωτικές παρεμβάσεις και αναπροσαρμογές. 3.Η αξιολόγηση του έργου του εκπαιδευτικού συντελεί στη βελτίωση του εκπαιδευτικού έργου.  Συγκεκριμένα βοηθεί τον εκπαιδευτικό: α.Να ενισχύει την αυτογνωσία του ως προς την επιστημονική του συγκρότηση, την παιδαγωγική του κατάρτιση και τη διδακτική του ευστοχία. β.Να σχηματίζει μία θεμελιωμένη εικόνα για την απόδοση του έργου του και  γ.Να προσπαθεί να βελτιώνει την προσφορά του στο μαθητή, αξιοποιώντας τις διαπιστώσεις και οδηγίες του Σχολικού Συμβούλου. Επιπλέον η αξιολόγηση του έργου του εκπαιδευτικού αποβλέπει στην ικανοποίηση των ίδιων των εκπαιδευτικών από την αναγνώριση του έργου τους και παρέχει κίνητρα σε όσους επιθυμούν να εξελιχθούν και να υπηρετήσουν σε θέσεις στελεχών της εκπαίδευσης. 4.Τέλος, η συστηματική ανάλυση και μελέτη των στοιχείων της αξιολόγησης του έργου των εκπαιδευτικών λειτουργεί ως ανατροφοδοτικός μηχανισμός για την επιμόρφωσή τους σε περιφερειακό και εθνικό επίπεδο. ΑΞΙΟΛΟΓΗΣΗ ΤΟΥ ΕΚΠΑΙΔΕΥΤΙΚΟΥ  ΕΡΓΟΥ ΣΕ ΕΠΙΠΕΔΟ ΣΧΟΛΙΚΗΣ ΜΟΝΑΔΑΣ  ΚΑΙ ΕΚΠΑΙΔΕΥΤΙΚΗΣ ΠΕΡΙΦΕΡΕΙΑΣ Άρθρ.2.-1.Στο πλαίσιο των γενικών σκοπών της εκπαίδευσης και των ειδικών σκοπών των διδασκομένων μαθημάτων σε κάθε βαθμίδα της εκπαίδευσης, ο σύλλογος των διδασκόντων κάθε σχολικής μονάδας σε συνεργασία με τους οικείους Σχολικούς Συμβούλους προγραμματίζει στην αρχή κάθε σχολικού έτους τις διδακτικές και τις ευρύτερες εκπαιδευτικές δραστηριότητές της. 2.Στο τέλος του διδακτικού έτους το εκπαιδευτικό έργο κάθε σχολικής μονάδας αξιολογείται από το σύλλογο των διδασκόντων-αφού λάβει υπόψη του και τη σχετική γνώμη του Συλλόγου Γονέων και Κηδεμόνων-προκειμένου να επισημανθούν αδυναμίες και να βελτιωθεί ο προγραμματισμός του επόμενου έτους. Σχετική έκθεση υποβάλλεται από το Διευθυντή του σχολείου στο Γραφείο των Σχολικών Συμβούλων και στον οικείο Προϊστάμενο Διεύθυνσης ή Γραφείου Εκπαίδευσης. Σελ. 162,16 Τεύχος 1225-Σελ. 68 3.Με βάση τις εκθέσεις αυτές και τις προσωπικές τους παρατηρήσεις οι Σχολικοί Σύμβουλοι και οι Προϊστάμενοι Γραφείων Εκπαίδευσης συντάσσουν εκθέσεις για το εκπαιδευτικό έργο των σχολικών μονάδων της περιφέρειάς τους, τις οποίες υποβάλλουν οι Σχολικοί Σύμβουλοι στον οικείο Συντονιστή Σχολικών Συμβούλων και οι Προϊστάμενοι Γραφείων στον Προϊστάμενο της οικείας Διεύθυνσης, οι οποίοι συντάσσουν γενική έκθεση κατά νόμο. Οι γενικές αυτές εκθέσεις, καθώς και οι επιμέρους εκθέσεις των Σχολικών Συμβούλων και των Προϊσταμένων Γραφείων, υποβάλλονται με ευθύνη των Συντονιστών και των Προϊσταμένων Διευθύνσεων στο Υπουργείο Παιδείας και το Παιδαγωγικό Ινστιτούτο, προκειμένου να αποτελέσουν βασικό υλικό για τον εκπαιδευτικό σχεδιασμό σε εθνικό επίπεδο. ΑΞΙΟΛΟΓΗΣΗ ΤΟΥ ΕΡΓΟΥ ΤΟΥ  ΕΚΠΑΙΔΕΥΤΙΚΟΥ Άρθρ.3.-1.Η αξιολόγηση του έργου του εκπαιδευτικού γίνεται από τον οικείο Σχολικό Σύμβουλο και από το Διευθυντή της σχολικής μονάδας, στην οποία υπηρετεί ο εκπαιδευτικός. Για την αξιολόγηση αυτή, που αποτελεί φυσική συνέπεια και επιστέγασμα μακράς και πολύπλευρης συνεργασίας τους σε ποικίλους τομείς της εκπαιδευτικής πράξης, συντάσσεται ιδιαίτερη έκθεση από καθένα εκ των ανωτέρω. 2.Η αξιολόγηση του έργου του εκπαιδευτικού από το Σχολικό Σύμβουλο διαμορφώνεται σταδιακά από τη συνεχή επικοινωνία τους: α)Στα ενημερωτικά σεμινάρια και τις άλλες επιμορφωτικές συναντήσεις, που διοργανώνονται από το Σχολικό Σύμβουλο. β)Κατά τη συνεργασία τους για την αναζήτηση λύσεων σε επιστημονικά, παιδαγωγικά και διδακτικά θέματα. 32.Β.β.109 Εκπαιδευτικοί Λειτουργοί εν γένει γ)Κατά τις επισκέψεις του Σχολικού Συμβούλου στο σχολείο του εκπαιδευτικού και στην αίθουσα διδασκαλίας. Για τη σύνταξη της Έκθεσης Αξιολόγησης του έργου του εκπαιδευτικού ο Σχολικός Σύμβουλος συνεκτιμά: i)την ενεργητική συμμετοχή του εκπαιδευτικού σε όλες τις περιπτώσεις συνεργασίας τους που αναφέρονται προηγουμένως. ii)τα συγκεκριμένα στοιχεία που προέκυψαν από την παρακολούθηση 2 τουλάχιστον διδασκαλιών του εκπαιδευτικού, σε διαφορετικές ημέρες και πάντοτε ύστερα από σχετική προσυνενόηση. iii)ατομική έκθεση στην οποία συντάσσει ο εκπαιδευτικός και στην οποία περιλαμβάνονται όσα στοιχεία κρίνει σκόπιμο ότι πρέπει να γνωρίζει ο Σχολικός Σύμβουλος για τον τρόπο εργασίας του γενικά και για τις διδασκαλίες του προγηούμενου εδ. ii. 3.Ο Σχολικός Σύμβουλος αξιολογεί: α)την επιστημονική κατάρτιση του εκπαιδευτικού, δηλαδή -την απαραίτητη για το έργο του επιστημονική συγκρότηση -την κατοχή της διδακτέας ύλης -την ενημέρωσή του στις νεότερες εξελίξεις της επιστήμης του σε συνδυασμό με το βαθμό προσφοράς σύγχρονων επιστημονικών γνώσεων στο σχολείο -την επιστημονική - εκπαιδευτική δραστηριότητά του, όπως η ενεργός συμμετοχή του σε σεμινάρια, οι κρίσεις και οι προτάσεις του για τη βελτίωση της εκπαιδευτικής διαδικασίας κ.α. και β)την παιδαγωγική - διδακτική του ικανότητα, δηλαδή -τον προγραμματισμό του διδακτικού του έργου και σχεδιασμό των επιμέρους ενοτήτων -την ορθή χρήση κατάλληλης κατά περίπτωση μεθόδου και εποπτικών μέσων διδασκαλίας -την εξασφάλιση του ενδιαφέροντος και της συμμετοχής όλων των μαθητών στη διδασκαλία -τον έλεγχο της αφομοίωσης των διδαχθέντων  -την ικανότητα αξιολόγησης της επίδοσης των μαθητών -τη δημιουργία του απαραίτητου παιδαγωγικού κλίματος με τους μαθητές και την υποβοήθησή τους για ομαλή και δημιουργική προσαρμογή στη σχολική εργασία και ζωή. 4.Η αξιολόγηση του έργου του εκπαιδευτικού από το Διευθυντή του σχολείου διαμορφώνεται μέσα από την καθημερινή τους συνεργασία. Ο Διευθυντής του Σχολείου αξιολογεί: α)την υπηρεσιακή συνέπεια, την υπευθυνότητα και την ανάπτυξη πρωτοβουλιών από τον εκπαιδευτικό, δηλαδή -την υπεύθυνη άσκηση των καθηκόντων του και την εκπλήρωση των υποχρεώσεών του ως υπαλλήλου και εκπαιδευτικού, -την εκτέλεση των εργασιών που του αναθέτουν ο Σύλλογος των διδασκόντων και ο Διευθυντής του Σχολείου και -την ανάπτυξη πρωτοβουλιών για τη διοργάνωση σχολικών εκδηλώσεων και πολιτιστικών, αθλητικών και άλλων δραστηριοτήτων σχετικών με το περιβάλλον, την υγεία κ.λπ. β)τη συνεργασία - επικοινωνία με εκπαιδευτικούς, μαθητές και γονείς, δηλαδή i)τη συνεργασία του εκπαιδευτικού με τους συναδέλφους του -για τη συλλογική αντιμετώπιση ειδικών διδακτικών προβλημάτων ή άλλων προβλημάτων της σχολικής ζωής. -για την κατανομή του προγράμματος -για την κατανομή των καθηκόντων -για τη διατύπωση θεμάτων γραπτών εξετάσεων -για την οργάνωση εκδηλώσεων και δραστηριοτήτων ii)τη συνεργασία του εκπαιδευτικού με τους μαθητές του -για την οργάνωση εκδηλώσεων και άλλων δραστηριοτήτων -για τη διευθέτηση προβλημάτων της μαθητικής κοινότητας -για την αντιμετώπιση ατομικών προβλημάτων των μαθητών iii)τη συνεργασία του εκπαιδευτικού με τους γονείς και κηδεμόνες των μαθητών του -για την παροχή υπεύθυνης ενημέρωσής τους -για την από κοινού αντιμετώπιση ειδικών προβλημάτων των μαθητών. 5.Οι εκθέσεις αξιολόγησης του έργου του εκπαιδευτικού από το Σχολικό Σύμβουλο και από το Διευθυντή του Σχολείου περιέχουν, εκτός από το περιγραφικό μέρος τους, και αριθμητικό προσδιορισμό των στοιχείων αξιολόγησης. Ειδικότερα: Ι. Η Επιστημονική Κατάρτιση του εκπαιδευτικού (παρ. 3α) κι η Παιδαγωγική - Διδακτική ικανότητά του (παρ. 3β) αποτιμώνται σε κλίμακα από 10 μέχρι και 50 μόρια εκάστη (σύνολο μορίων 100) και ΙΙ. Η Υπηρεσιακή συνέπεια, υπευθυνότητα και ανάπτυξη πρωτοβουλιών από τον εκπαιδευτικό (παρ. 4α) και η συνεργασία - επικοινωνία του με εκπαιδευτικούς, γονείς και μαθητές (παρ. 4β) αποτιμώνται σε κλίμακα από 10 μέχρι και 50 μόρια εκάστη (σύνολο μορίων 100). Οι συντασσόμενες εκθέσεις πρέπει να υποβάλλονται το αργότερο μέχρι τις 10 Ιουνίου του έτους κατά το οποίο συντάσσονται στην οικεία Διεύθυνση ή Γραφείο Εκπαίδευσης, όπου και φυλάσσονται. 6.Οι εκθέσεις της προηγούμενης παραγράφου συντάσσονται κατά τις ακόλουθες χρονικές περιόδους: -μέχρι το τέλος της πρώτης 2ετίας της υπηρεσίας του εκπαιδευτικού -μέχρι το τέλος κάθε επόμενης 4ετίας και ως το 22 έτος της υπηρεσίας του -μέχρι το τέλος κάθε επόμενης 5ετίας για τα έτη υπηρεσίας του πέραν των 22 και -σε κάθε περίπτωση συμμετοχής εκπαιδευτικού σε διαδικασίες επιλογής, μετά από αίτησή του και εφόσον δεν υπάρχει έκθεση (Μετά τη σελ. 162,16) Σελ. 162,17 Τεύχος 1225-Σελ. 69 Εκπαιδευτικοί Λειτουργοί εν γένει 32.Β.β.109 αξιολόγησής του σύμφωνα με τα οριζόμενα προηγουμένως. 7.Σε περίπτωση υποβολής αίτησης μετάθεσης εκπαιδευτικού κατά τη λήξη των καθοριζομένων από την προηγούμενη παράγραφο χρονικών περιόδων, συντάσσεται υποχρεωτικά έκθεση Αξιολόγησης από το Σχολικό Σύμβουλο και το Διευθυντή του Σχολείου για τον προς μετακίνηση εκπαιδευτικό, αν δεν έχει ως τότε αξιολογηθεί. Ομοίως, σε περίπτωση λήξεως της θητείας Σχολικού Συμβούλου ή υπηρεσιακής μετακίνησης του Διευθυντή του Σχολείου συντάσσεται υποχρεωτικά Έκθεση Αξιολόγησης για τους εκπαιδευτικούς, αν δεν έχουν ως τότε αξιολογηθεί απ’ αυτούς. 8.Εφόσον υπάρχουν περισσότερες της μιας Εκθέσεις Αξιολόγησης για τον ίδιο εκπαιδευτικό και για κάθε συγκεκριμένη περίοδο (2ετία, 4ετία ή 5ετία) από τις αναφερόμενες στην παρ. 6 αυτού του άρθρου, ως έκθεση αξιολόγησης του έργου του εκπαιδευτικού γι’ αυτήν την περίοδο λαμβάνεται ο μέσος όρος των Εκθέσεων που συντάχθηκαν από Σχολικούς Συμβούλους ή Διευθυντές Σχολείου αντίστοιχα. 9.Δε μπορεί να συνταχθεί Έκθεση Αξιολόγησης του έργου του εκπαιδευτικού, εφόσον ο Σχολικός Σύμβουλος ή ο Διευθυντής Σχολείου δεν έχει συνυπηρετήσει με τον εκπαιδευτικό για τόσο χρόνο όσο και η διάρκεια ενός (1) διδακτικού έτους. ΑΞΙΟΛΟΓΗΣΗ ΤΟΥ ΕΡΓΟΥ   ΤΟΥ ΔΙΕΥΘΥΝΤΗ ΣΧΟΛΕΙΟΥ Άρθρ.4.-1.Το έργο του Διευθυντή Σχολείου αξιολογείται: Ι.από το Σχολικό Σύμβουλο της οικείας ειδικότητας ή κλάδου ως προς τα ίδια στοιχεία, στα οποία αξιολογείται το έργο του εκπαιδευτικού από το Σχολικό Σύμβουλο, όπως αυτά καθορίζονται από τις διατάξεις του προηγούμενου άρθρου, και ΙΙ.από τον οικείο Προϊστάμενο Διεύθυνσης ή Γραφείου Εκπαίδευσης ως προς τα στοιχεία: α)την υπηρεσιακή συνέπεια, την υπευθυνότητα και την ανάπτυξη πρωτοβουλιών από το Διευθυντή, δηλαδή -την οργανωτική - καθοδηγητική του ικανότητα -την υπεύθυνη άσκηση των καθηκόντων του και την εκπλήρωση των υποχρεώσεών του ως υπαλλήλου και εκπαιδευτικού -την εφαρμογή της εκπαιδευτική νομοθεσίας και την εκτέλεση των εργασιών που του αναθέτουν ο Σύλλογος των διδασκόντων και ο οικείος Προϊστάμενος Εκπαίδευσης, Σελ. 162,18 Τεύχος 1225-Σελ. 70 -την ανάπτυξη πρωτοβουλιών για τη διοργάνωση σχολικών εκδηλώσεων και πολιτιστικών, αθλητικών και άλλων δραστηριοτήτων σχετικών με το περιβάλλον, την υγεία κ.λπ. β)τη συνεργασία - επικοινωνια με εκπαιδευτικούς, μαθητές και γονείς, δηλαδή I)τη συνεργασία του Διευθυντή με τους συναδέλφους του -για τη συλλογικής αντιμετώπιση ειδικών διδακτικών προβλημάτων ή άλλων προβλημάτων της σχολικής ζωής -για την κατανομή του προγράμματος -για την κατανομή των καθηκόντων -για τη διατύπωση θεμάτων γραπτών εξετάσεων -για την οργάνωση εκδηλώσεων και δραστηριοτήτων ii)τη συνεργασία του Διευθυντή με τους μαθητές του σχολείου του -για την οργάνωση εκδηλώσεων και άλλων δραστηριοτήτων -για τη διευθέτηση προβλημάτων της μαθητικής κοινότητας -για την αντιμετώπιση ατομικών προβλημάτων των μαθητών iii)τη συνεργασία του Διευθυντή με τους γονείς και κηδεμόνες των μαθητών -για την παροχή υπεύθυνης ενημέρωσής τους -για την από κοινού αντιμετώπιση ειδικών προβλημάτων των μαθητών. Ο υπό αξιολόγηση διευθυντής υποβάλλει στον οικείο Προϊστάμενο Διεύθυνσης ή Γραφείου Εκπαίδευσης ατομική έκθεση για τον απολογισμό του έργου του, η οποία και συνεκτιμάται κατά την αξιολόγησή του. 2.Οι εκθέσεις της παρ. 1 αυτού του άρθρου συντάσσονται κάθε 4ετία καθώς και σε κάθε περίπτωση συμμετοχής Διευθυντή σε διαδικασία μονιμοποίησής τους, εάν είναι επί θητεία, ή επιλογής του σε επόμενη βαθμίδα, και εφόσον δεν έχει ως τότε αξιολογηθεί στη βαθμίδα που κατέχει. 3.Ως προς την κλίμακα αξιολόγησης, τη φύλαξη και τις λοιπές προϋποθέσεις συντάξεως των εκθέσεων αξιολόγησης του έργου των Διευθυντών Σχολείων από τους οικείους Σχολικούς Συμβούλους και τους Προϊσταμένους Διευθύνσεων ή Γραφείων Εκπαίδευσης έχουν ανάλογη εφαρμογή οι διατάξεις του προηγούμενου άρθρου. 32.Β.β.109 Εκπαιδευτικοί Λειτουργοί εν γένει ΑΞΙΟΛΟΓΗΣΗ ΤΟΥ ΕΡΓΟΥ  ΠΡΟΪΣΤΑΜΕΝΟΥ ΓΡΑΦΕΙΟΥ ΕΚΠΑΙΔΕΥΣΗΣ  Ή ΓΡΑΦΕΙΟΥ ΦΥΣΙΚΗΣ ΑΓΩΓΗΣ Άρθρ.5.-1.Το έργο Προϊσταμένου Γραφείου Εκπαίδευσης ή Γραφείου Φυσικής Αγωγής αξιολογείται από τον οικείο Προϊστάμενο Διεύθυνσης Εκπαίδευσης ως προς: α)την οργανωτική-καθοδηγητική του ικανότητα και την εφαρμογή της εκπαιδευτικής νομοθεσίας β)την υπηρεσιακή συνέπεια, την υπευθυνότητα και την ανάπτυξη πρωτοβουλιών γ)τη συνεργασία με τους Διευθυντές Σχολείων της αρμοδιότητάς του δ)την επικοινωνία και συνεργασία με άλλους φορείς της εκπαιδευτικής κοινότητας ε)την αποτελεσματικότητα στην αντιμετώπιση προβλημάτων. Η Έκθεση Αξιολόγησης περιέχει περιγραφικό μέρος και αριθμητικό προσδιορισμό του συνόλου των παραπάνω στοιχείων αξιολόγησης σε κλίμακα 20 έως 100. Ο υπό αξιολόγηση Προϊστάμενος Γραφείου υποβάλλει στον οικείο Προϊστάμενο Διεύθυνσης ατομική έκθεση για τον απολογισμό του έργου του, η οποία και συνεκτιμάται κατά την αξιολόγησή του. 2.Οι εκθέσεις της παρ. 1 αυτού του άρθρου συντάσσονται κάθε 4ετία, καθώς και σε κάθε περίπτωση συμμετοχής του Προϊσταμένου Γραφείου σε διαδικασία επιλογής σε επόμενη βαθμίδα, και εφόσον δεν έχει ως τότε αξιολογηθεί στη βαθμίδα που κατέχει. Οι εκθέσεις αυτές συντάσσονται το αργότερο μέχρι τις 10 Ιουνίου κάθε διδακτικού έτους και φυλάσσονται στην οικεία Διεύθυνση Εκπαίδευσης. 3.Ως προς τις λοιπές προϋποθέσεις συντάξεως των εκθέσεων αξιολόγησης του έργου των Προϊσταμένων Γραφείων από τον οικείο Προϊστάμενο Διευθύνσεως Εκπαίδευσης έχουν ανάλογη εφαρμογή οι διατάξεις των παρ. 7, 8 και 9 του άρθρ. 3 του παρόντος Π.Δ/γματος. ΓΝΩΣΤΟΠΟΙΗΣΗ ΕΚΘΕΣΕΩΝ ΑΞΙΟΛΟΓΗΣΗΣ  - ΔΙΚΑΙΩΜΑ ΕΝΣΤΑΣΗΣ Άρθρ.6.-1.Ο Ενδιαφερόμενος εκπαιδευτικός ή Διευθυντής Σχολείου ή Προϊστάμενος Γραφείου Εκπαίδευσης ή Γραφείου Φυσικής Αγωγής λαμβάνουν γνώση του περιεχομένου των Εκθέσεων Αξιολόγησης του έργου τους, που συντάχθηκαν από τα αντίστοιχα κατά περίπτωση όργανα, τα προβλεπόμενα από τις διατάξεις του παρόντος Π.Δ/γματος, από 15 Ιουνίου μέχρι και 31 Αυγούστου του σχολικού έτους που συντάχθηκε η έκθεση, υπογράφοντας σε τηρούμενο σχετικό βιβλίο στην οικεία Διεύθυνση ή Γραφείο Εκπαίδευσης. 2.Σε περίπτωση διαφωνίας τους με το περιεχόμενο των Εκθέσεων αυτών έχουν το δικαίωμα να υποβάλλουν ένσταση, εντός 15 ημερών από την ημερομηνία που έλαβαν γνώση, συνοδευόμενη από τεκμηριωμένη αναφορά τους και να ζητήσουν δευτεροβάθμια αξιολόγηση, η οποία διενεργείται σύμφωνα με τις διατάξεις του επομένου άρθρου. 3.Ο μέσος όρος των Εκθέσεων πρωτοβάθμιας και δευτεροβάθμιας Αξιολόγησης αποτελεί την τελική αξιολόγηση στους τομείς, τους οποίους αξιολογεί το κατά περίπτωση αρμόδιο όργανο αξιολόγησης σύμφωνα με τις διατάξεις του παρόντος Π.Δ/γματος. ΟΡΓ ΑΝΑ ΚΑΙ ΔΙΑΔΙΚΑΣΙΑ  ΔΕΥΤΕΡΟΒΑΘΜΙΑΣ ΑΞΙΟΛΟΓΗΣΗΣ Άρθρ.7.-1.Η δευτεροβάθμια αξιολόγηση του έργου εκπαιδευτικού για Έκθεση που συνέταξε ο οικείος Σχολικός Σύμβουλος διενεργείται από τον αρχαιότερο της ίδιας ειδικότητας Σχολικό Σύμβουλο γειτονικού νόμου ή περιφέρειας, του οποίου η έδρα είναι η πλησιέστερη προς το σχολείο όπου υπηρετεί ο εκπαιδευτικός. Σε περίπτωση που ο αριθμός των ενστάσεων είναι μεγάλος, οι ενστάσεις κατανέμονται κατ’ αλφαβητική σειρά στους αρχαιότερους κατά σειρά Σχολικούς Συμβούλους της ίδιας ειδικότητας των γειτονικών κατά τα ανωτέρω κριτήρια νομών ή περιφερειών. 2.Ο δεύτερος αυτός αξιολογητής, αφού μελετήσει τον υπηρεσιακό φάκελο του εκπαιδευτικού και τη σχετική αναφορά του, συζητεί με τον ενδιαφερόμενο, παρακολουθεί μία (1) τουλάχιστον διδασκαλία του και προβαίνει στη δευτεροβάθμια αξιολόγηση του έργου του. 3.Η δευτεροβάθμια αξιολόγηση του έργου εκπαιδευτικού για Έκθεση που συνέταξε ο Διευθυντής του Σχολείου του διενεργείται από τον Προϊστάμενο της Διεύθυνσης ή του Γραφείου Εκπαίδευσης στη δικαιοδοσία του οποίου ανήκει το Σχολείο. Ο δεύτερος αυτός αξιολογητής, αφού μελετήσει τον υπηρεσιακό φάκελο του εκπαιδευτικού και τη σχετική αναφορά του, συνεργάζεται με το Διευθυντή του Σχολείου και τον ίδιο τον εκπαιδευτικό και συντάσσει τη δευτεροβάθμια αξιολόγησή του. 4.Για την Έκθεση Αξιολόγησης του έργου Διευθυντή Σχολείου, την οποία συνέταξε ο οικείος Σχολικός Σύμβουλος, η δευτεροβάθμιας αξιολόγηση διενεργείται κατά τα οριζόμενα από τις παρ. 1 και 2 του παρόντος άρθρου. 5.Για την Έκθεση Αξιολόγησης του έργου του Διευθυντή Σχολείου, την οποία συνέταξε ο οικείος Προϊστάμενος Γραφείου Εκπαίδευσης, δεύτερος αξιολογητής ορίζεται ο Προϊστάμενος της οικείας Διεύθυνσης και για την Έκθεση που συνέταξε ο Προϊστάμενος Διεύθυνσης ο αρχαιότερος Προϊστάμενος από τις όμορες Διευθύνσεις Εκπαίδευσης. Ο δεύτερος αξιολογητής, αφού μελετήσει τον υπηρεσιακό φάκελο του διευθυντή του Σχολείου και τη σχετική αναφορά του, συνεργάζεται με τον οικείο Προϊστάμενο Γραφείου ή Διεύθυνσης Εκπαίδευσης κατά περίπτωση, και με τον ίδιο τον ενδιαφερόμενο και συντάσσει τη δευτεροβάθμια αξιολόγησή του. 6.Για την Έκθεση Αξιολόγησης του έργου Προϊσταμένου Γραφείου Εκπαίδευσης ή Φυσικής Αγωγής, την οποία συνέταξε ο οικείος Προϊστά-μενος Διεύθυνσης Εκπαίδευσης, δεύτερος (Μετά τη σελ. 162,18) Σελ. 162,19 Τεύχος 1225-Σελ. 71 Εκπαιδευτικοί Λειτουργοί εν γένει 32.Β.β.109 αξιολογητής είναι ο αρχαιότερος Προϊστάμενος Διεύθυνσης από τις όμορες Διευθύνσεις Εκπαίδευσης, ο οποίος, αφού μελετήσει τον υπηρεσιακό φάκελο του ενδιαφερομένου και τη σχετική αναφορά του, συνεργάζεται με τον ενδιαφερόμενο και με το συντάκτη της πρώτης έκθεσης αξιολόγησης και συντάσσει τη δευτεροβάθμια έκθεση. ΕΙΔΙΚΕΣ ΔΙΑΤΑΞΕΙΣ Άρθρ.8.-1.Στα Νηπιαγωγεία και στα Δημοτικά Σχολεία στα οποία λόγω οργανικότητας θέσεων δεν έχουν οριστεί, σύμφωνα με τις ισχύουσες διατάξεις, Διευθυντές η σχετική έκθεση αξιολόγησης, που προβλέπεται από την παρ. 5 του άθρ. 3 συντάσσεται από τον Προϊστάμενο της οικείας Διεύθυνσης ή Γραφείου Πρωτοβάθμιας Εκπαίδευσης. Η δευτεροβάθμια αξιολόγηση του έργου των εκπαιδευτικών αυτής της παραγράφου διενεργείται κατά τα οριζόμενα από τις διατάξεις της παρ. 5 του προηγούμενου άρθρου. 2.Προϊστάμενοι Δ/νσεων και Γραφείων Εκπαίδευσης που επελέγησαν στις αντίστοιχες θέσεις πριν από τη δημοσίευση του νόμου 2043/92, καθώς και όσοι τοποθετούνται σε θέση Διευθυντή σχολείου σύμφωνα με τις διατάξεις της παρ. 10 του άρθρ. 1 του νόμ. 2043/92, συντάσσουν μόνο περιγραφικές εκθέσεις για τα στοιχεία που έχουν αρμοδιότητα να αξιολογούν σύμφωνα με τις διατάξεις αυτού του Π.Δ/γματος, οι οποίες και τίθενται στη Διάθεση των αντικαταστατών τους, που επιλέγονται κατά τις διατάξεις του παραπάνω νόμου. Οι Διευθυντές των ιδιωτικών σχολείων συντάσσουν μόνο περιγραφική έκθεση για τα στοιχεία της παρ. 4 του άρθρ. 3 του παρόντος Π.Δ/γματος, η οποία υποβάλλεται και φυλάσσεται στην οικεία Διεύθυνση ή Γραφείο Εκπαίδευσης. Ως προς το χρόνο σύνταξης ισχύει η παρ. 6 του ως άνω άρθρου. Οι αξιολογηθέντες εκπαιδευτικοί μπορούν να ζητήσουν να λάβουν γνώση της έκθεσής τους και να υποβάλλουν σχετικό υπόμνημα, εφόσον το επιθυμούν. 3.Όπου στο παρόν διάταγμα αναφέρεται ο όρος Διευθυντής Σχολείου νοείται και ο Διευθυντής Σχολικού Εργαστηριακού Κέντρου (Σ.Ε.Κ.). 4.Για τους εκπαιδευτικούς που προσφέρουν τις υπηρεσίες τους στην Κεντρική Υπηρεσία του Υπουργείου Παιδείας, στο Παιδαγωγικό Ινστιτούτο, στα Περιφερειακά Επιμορφωτικά Κέντρα (Π.Ε.Κ.) και στους Οργανισμούς αρμοδιότητας του Υπουργείου Παιδείας συντάσσει Έκθεση Αξιολόγησης  Σελ. 162,20 Τεύχος 1225-Σελ. 72 αντίστοιχα ο Προϊστάμενος της υπηρεσίας τους, ο οικείος Αντιπρόεδρος του Παιδαγωγικού Ινστιτούτου, ο Διευθυντής του Π.Ε.Κ., ο Πρόεδρος ή ο Διευθύνων Σύμβουλος του Οργανισμού και με βάση τα στοιχεία: γνώση αντικειμένου, ενδιαφέρον και δημιουργικότητα, υπηρεσιακή συνέπεια, υπηρεσιακές σχέσεις και συμπεριφορά, αποτελεσματικότητα. Η Έκθεση Αξιολόγησης περιέχει περιγραφικό μέρος και αριθμητικό προσδιορισμό του συνόλου των παραπάνω στοιχείων αξιολόγησης σε κλίμακα 10 έως 100, ενώ ως προς το χρόνο και τις λοιπές προϋποθέσεις συντάξεως της εκθέσεως ισχύουν οι διατάξεις των παρ. 6, 7, 8 και 9 του άρθρ. 3 του παρόντος Π.Δ/γματος.